open-index/open-wikipedia-markdown huggingface dataset:
ڏيوالو

**ڏيوالو، ڏيوالپڻو** : ڪنھن ڪمپني يا بينڪ کي جيڪڏهن ايڏو مالي نقصان پھچي جو ان جو ازالو ممڪن نہ ھجي ۽ اھا ڪمپني يا بينڪ پنھنجو ڪاروبار بند ڪرڻ تي مجبور ٿي پئي تہ معاشي اصطلاح ۾ ان کي ان ڪمپني يا بينڪ جو ڏيوالو سڏيو ويندو آهي. ان صورت ۾ ڪمپني يا بينڪ کي قرض ڏيندڙ قرض جي وصولي لاء مھلت ڏيڻ کان قاصر ھوندا آھن. ڪمپني ۽ بينڪ جا حصيدار پڻ ان ۾ وڌيڪ رقم لڳائڻ کان قاصر ھوندا آھن يا ايئن ڪرڻ لاء راضي نہ ھوندا آھن. اھڙي صورت م قرضدار يا خود ڪمپني يا بينڪ  ڏيوالي جي ڪاروائي جو آغاز ڪندا آهن.

## ڏيوالي جو قانون
اھڙا سمورا قانون جيڪي ڏيوالي جي وضاحت ڪن، جيڪي ڏيوالي تي لاڳو ٿين، يا اھڙا قائدا، ضابطا ۽ طريقا جيڪي ڏيوالي جي اعلان واري ڪاروائي تي لاڳو ٿين انھن کي ڏيوالي جا قانون (Bankruptcy Laws)  سڏيو ويندو آهي.

## ڏيواليل
اھڙي ڪمپني يا بينڪ جنھن کي عدالت قانوني ڪاروائي ڪري ڏيوالو نڪتل ڪمپني يا ڏيوالو نڪتل بينڪ قرار ڏنو ھجي يا ان ڪمپني يا بينڪ خود پاڻ کي ڏيوالو نڪتل قرار ڏنو ھجي ان کي ڏيواليل (Bankrupt) سڏيو ويندو آهي. اھڙي صورت ۾ عدالت ھڪ سيال گر يا لڪئيڊيٽر (liquidator)  مقرر ڪندي آهي جيڪو ڪمپني يا بينڪ جي اثاثن کي نقد رقم ۾ تبديل ڪري قرضدارن جو حساب ڪتاب متناسب طريقي سان چڪتو ڪندو آهي. سيال گر جي ان عمل کي سياليت سڏيندا آهن

## حوالا
موسيٰ ڪليم (سنڌي شاعر)

مُوسيٰ ڪليم، محمد مُوسيٰ شيخ شيخ احمد، 7 مارچ 1935ع تي حيدرآباد شھر ۾ ڄائو، جتي سندس والد صاحب سول سرجن طور خدمتون سرانجام ڏيندو هو. مُوسيٰ ڪليم جي ٽن سالن جي ڄمار ۾ ئي سندس والد وفات ڪري ويو ۽ سندس پرورش ماسيءَ ۽ مامي ڪئي. جامعہ عربيه اسڪول مان مئٽرڪ ڪرڻ کان پوءِ، هُن ڪتابي علم کي خيرآباد چيو ۽ پنهنجي ننڍپڻ جي شوق "شاعريءَ" کي اوليت ڏنائين. 1966ع ۾ کيس فلم "رنگ محل" لاءِ گيت لکڻ جو موقعو مليو ۽ 1969ع ۾ "رنگ محل" جي رليز ٿيڻ کانپوءِ سندس لکيل گيت هر هنڌ گونجڻ لڳا. هُن سنڌي فلمن جا اسڪرپٽس بہ لکڻ شروع ڪيا ۽ نيٺ فلمي دنيا ۾ وڏو مقام ماڻي ورتائين. "رنگ محل" ۽ "غيرت جو سوال" ۾ شاعري سان گڏ اسڪرپٽس بہ سندس ئي لکيل هئا. فلمي دنيا ۾ ڀرپور 27 ورهيہ گذاري، هُن 8 جنوري 1994ع تي وفات ڪئي، جنھن وقت جھان ڇڏيائين ٿي تہ سندس ٽي اهم پروجيڪٽس 'مين اور جنڪشن'، 'چُڙيل' ۽ 'موکي متارا' هلندڙ هئا.

مُوسيٰ ڪليم، سنڌي فلمن رنگ محل، مٺڙا شال ملن، جيجل ماءُ، سوڍا پُٽ سنڌ جا، پيار ڪيو سينگار، پيار تان صدقي، منھنجو پيار پڪاري، غيرت جو سوال، لڄ رک، اچ تہ ڀاڪر پايون، رت جي راند، دوستن جو پيار، پرديسي ۽ پيار، دشمن، دريا خان، ڏٺو ويندو، سجاول لاءِ نغما ۽ ڪن لاءِ اسڪرپٽس لکيا.

## حوالا
بيجنگ

**بيجنگ**  ( ) جنھن جو اڳوڻو نالو **پيڪنگ**  ھيو عوامي جمهوريه چين جو گاديءَ جو هنڌ آهي. آبادي جي لحاظ کان اھو دنيا جو سڀ کان وڏو گادي وارو شھر آھي جنھن جي آبادي 2,10,00,000 آھي ۽ پکيڙ 16,410 چورس ڪلوميٽر اٿس. چين جي اترئين ڀاڱي ۾ واقع آھي جتي ميونسپلٽي واري سڌي حڪومت انتظام ھلائيندي آھي. ان ميونسپلٽي ۾ 16 شھري ۽ ٻھراڙيءَ وارا ضلعا واقع آھن. بيجنگ لفظ جي معني *اتريون گادي جو هنڌ* آهي. ھي شھر سڌي حڪمراني واري ميونسپلٽي جي حدن اندر واقع آهي. ان ميونسپلٽي واري علائقي جي حڪومت ڪميونسٽ پارٽي جي ضابطي ھيٺ ڪم ڪندي آهي جنھن کي پارٽي جي بيجنگ واري شاخ جو سيڪريٽري ھلائيندو آھي. سرڪاري ملازمن ۾ شھر جو ميئر ۽ ڊپٽي ميئر پڻ شامل ھوندا آھن. سپريم پيپلز ڪورٽ شھر جي سڀ کان وڏي عدالت آھي. ٻين عدالتن ۾ ٽي انٽرميڊئيٽ پيپلز ڪورٽون، ھڪ انٽرميڊئيٽ ريلوي ٽرانسپورٽ ڪورٽ ۽ 14 بيسڪ پيپلز ڪورٽون شامل آهن. ھي شھر چين جو شنگھائي کان پوءِ آبادي ۾ ٻيون وڏو شھر ۽ ٽين وڏي ميونسپلٽي آھي.

## حوالا

زمرو:چين
زمرو:وڏا شهر
زمرو:راڄڌانيون
زمرو:چين جا شھر
زمرو:ايشيا ۾ راڄڌانيون
شنگهائي

**شنگھائي** (Shanghai) عوامي جمهوريه چين جو آبادي جي لحاظ کان سڀ کان وڏو شھر آھي جيڪو چين جي سڌي اختيار واري شنگھائي ميونسپلٽي ۾ واقع آهي جنھن تي چين جي رياستي ڪائونسل جي حڪومت آھي. اھو يانگزي ندي جي سمنڊ ۾ پوندڙ ڏاکڻي شاخ لڳ واقع آهي جتي ھوئانگپيو ندي ان سان ملي ٿي. شھر جي آبادي سال 2019ع ۾ 2،42،80،000 ھئي. ھي آبادي ۾ دنيا جو ٽيون نمبر وڏو شهر آهي. شھر عالمي مالياتي مرڪزن، سائنس ۽ ٽيڪنالاجي جي تحقيق جي مرڪزن،  آمد و رفت ۽ مينيوفيڪچرنگ جي عالمي مرڪزن ۽ دنيا جي مصروف ترين بندرگاھن ۾ شامل آهي. 

شھر شروع ۾ ھڪ مھاڻن جو ڳوٺ ھوندو ھو جيڪو وڌي مارڪيٽ ٽائون جي درجي تي پهتو. اوڻويھين صدي عيسوي ۾ شھر کي واپار ۽ بندرگاھ جي لاء سازگار مقام ھجڻ سبب چاڙھ مليو. پھرين آفيم جي جنگ بعد پرڏيهي تجارت لاء جيڪي پنج بندرگاھون زبردستي ٺاھيون ويون انھن ۾ شنگھائي واري بندرگاھ پڻ شامل ھئي. شھر ھڪ وڏو عالمي تجارتي مرڪز ٿي ويو پر سال 1949 ۾ سوشلسٽ انقلاب جی بعد تجارتي سرگرميون زوال پذير ٿي ويون. سال 1990ع واري ڏھاڪي ۾ ڊينگ شيائوپنگ جي آندل معاشي سڌارن ذريعي ھن شھر تمام تيزي سان ترقي ڪئي. خاص طور تي پيوڊانگ وارو نئون حصو تجارتي ۽ مالياتي سيڙپ جي واپسي سان عالمي مرڪز ٿي ويو. ھن شھر جي اسٽاڪ ايڪسچينج دنيا جي ڏھ وڏين اسٽاڪ ايڪسچينجن مان ھڪ آھي. شنگھائي مفت ٽريڊ زون چين جي مفت ٽريڊ زونن ۾ پھريون زون ھيو. سال 2020ع ۾ ھن شھر جو شمار الفا پلس شھرن ۾ ٿي ويو. ھي دنيا جو ٻيون نمبر وڏو ارب پتي ماڻھن جو شھر سڏيو ويندو آهي.

## حوالا

زمرو:چين
زمرو:وڏا شهر
زمرو:چين جا شھر
زمرو:بندرگاهه وارا شهر
زمرو:چين ۾ آباد ساحلي هنڌ
زمرو:چين جي صوبائي سطح جا علائقا
چيانجين

**چِيَانجَين**   (), عوامي جمهوريه چين جي چئن سڌي اختيار واري ميونسپلٽين مان اترئين چين واري خطي ۾  بوھائي سمنڊ تي واقع ھڪ ميونسپلٽي جو شھر آھي جنھن جو درجو ميٽروپولس وارو آھي. 2016ع ۾ شھر جي آبادي 15,621,200
ھئي اھو ان سال دنيا جو 29ھون ۽ چين جو چوٿون وڏو شھر ھيو ھي شھر چين جي چئن سڌي اختيار واري ميونسپلٽين مان ھڪ ميونسپلٽي ۾ واقع آهي جنھن تي مرڪزي حڪومت سڌي طرح حڪومت ڪندي آهي.

## حوالا

زمرو:شهر
زمرو:چين
زمرو:چين جا شھر
زمرو:چين ۾ آباد ساحلي هنڌ
زمرو:چين جي صوبائي سطح جا علائقا
چانگچنگ

**چَانگچنگ** يا **چَنگڪِنگ**  عوامي جمهوريه چين جي ڏکڻ اولھ واري ريجن ۾ واقع ھڪ مرڪزي حڪومت جي سڌي اختيار واري ميونسپلٽي ۽ شھر جو نالو آهي پکيڙ ۾ ھي ميونسپلٽي يورپ جي ملڪ آسٽريا جيتري وڏي آھي جنھن ۾ چانگچنگ کان سواءِ کوڙ ننڍڙا شھر پڻ شامل آهن. جمھوريه چين (1912–1949) واري دور ۾ اھا ميونسپلٽي سشوان صوبي جو حصو ھئي. 14 مارچ 1997ع ۾ چين جي وچولي ۽ اولهندي حصي کي ترقي وٺرائڻ لاءِ ان کي سشوان صوبي کان ڌار ڪيو ويو 2018 ۾  ان جي آبادي 3 ڪروڙ ھئي چانگچنگ شھر ۾ 9 ضلعا واقع آھن ۽ 2018ع ۾ شھر جي آبادي 8,750,000 ھئي 2010 جي آدمشماري چانگچنگ ميونسپلٽي چين جي سڀ کان گھاٽي آبادي واري ميونسپلٽي ھئي.

## حوالا

زمرو:شهر
زمرو:چين
زمرو:چين جا شھر
زمرو:چين جي صوبائي سطح جا علائقا
ميڪائو

**ميڪائو** يا  عوامي جمهوريه چين جي ھڪ مخصوص انتظامي ريجن جو نالو آهي جيڪا ڏکڻ چيني سمنڊ سان لڳندڙ اولھ پرل ندي جي ڊيلٽا ۾ واقع آهي. ان جي آبادي 6،80،000 آھي ۽ پکيڙ 32.9 چورس ڪلوميٽر آھي ۽ اھو دنيا جو سڀ کان وڌيڪَ گھاٽي آبادي وارو شھر آھي. 1557ع ۾ اھو منگ گھراڻي جي بادشاھ واپاري ڪوٺي جي لاء پورچوگال کي ليز ڪري ڏنو ھيو جنھن بعد اھو پورچوگيزي ايمپائر جي ڪالوني ٿيو.پورچوگال ان جي مسواڙ 1887ع تائين چيني حڪومت کي ادا ڪندو آيو. ان سال چيني پورچوگيزي پيڪنگ وارو معاھدو ٿيو جنھن تحت پورچوگال ان علائقي جا ڪالوني وارا حق حاصل ڪيا. اھا ڪالوني پورچوگيزي راڄ ھيٺ 1999ع تائين قائم رهي ۽ ان سال ميڪائو جو انتظام چين جي حوالي ڪيو ويو. چين ۾ سوشلسٽ نظام ھجڻ باوجود چين ھن شھر کي مخصوص انتظامي ريجن جو درجو ڏئي الڳ معاشي نظام برقرار رکيو آھي. اصل ۾ ميڪائو ڇڊي آبادي واري ٻيٽن جو ميڙ ھيو ھاڻي جي شھر ھڪ وڏو رزارٽ وارو شھر آھي ۽ دنيا ۾ جوئا جو مرڪز آھي. ھن شھر جي جوئا واري صنعت آمريڪي شھر لاس ويگاس کان ستوڻي وڏي آھي ھن شھر جي في ڪس آمدني دنيا ۾ سڀ کان وڏي آھي ۽ ان جي مساوي قوت خريد واري في ڪس جي ڊي پي دنيا جي اوچي جي ڊي پي ۾ شامل آهي. ھن شھر جو انساني ترقي جو اشاريو تمام اوچو آهي ۽ ماڻھن جي متوقع زندگي جي شرح دنيا ۾ چوٿين نمبر تي آهي
## حوالا
زمرو:چين ۾ آباد ساحلي هنڌ
زمرو:چين ۾ شهر
اينھئي صوبو

**اينھئي** عوامي جمهوريه چين جو خشڪي سان گهيريل ھڪ صوبو آهي جيڪو اوڀر چين واري ريجن ۾ واقع آهي. ان جي گادي جو هنڌ ۽ سڀ کان وڏو شھر ھفي آھي. اھو يانگزي ندي ۽ ھئائي ندي واري طاسن جي پرينءَ ڀر واقع آهي. ان جي اوڀر ۾ جئانگسو ڏکڻ اوڀر ۾ ججيئانگ، ڏکڻ ۾ جِئانگشي، ڏکڻ اولھ ۾ ھوبئي، اتر اولھ ۾ ھينان ۽ اتر ۾ شئنڊانگ صوبي جو ٿورڙو حصو واقع آهي. ھن صوبي جي آبادي 6,36,50,000 آھي ۽ آبادي جي لحاظ کان چين جو اٺون نمبر وڏو صوبو آھي

## حوالا

زمرو:اينهئي صوبو
زمرو:اوڀرين چين
زمرو:چين جا صوبا
فيوجن صوبو

**فيوجن** عوامي جمهوريه چين جي ڏکڻ اوڀر واري ساحل تي واقع ھڪ صوبو آهي. ان جي اتر ۾ ججيئانگ، اولھ ۾ جِئانگشي، ڏکڻ ۾ گوئينگڊانگ ۽ اوڀر ۾ تائيوان وارو سامونڊي لنگھ  واقع آهي. ھن صوبي جو گادي جو هنڌ فيوجو شھر آھي جڏھن تہ آبادي ۾ سڀ کان وڏو شھر ڪوانچو آھي ۽ ٻئي شھر تائيوان واري سامونڊي لنگھ واري ساحل تي واقع آھن. ھن صوبي جا ماڻھو لڳ ڀڳ سمورا چيني نسل جا آھن. صوبي جي ڪل آبادي 3 ڪروڙ 90 لک آھي ۽ چين ۾ آبادي جي لحاظ کان اھو 17ھون وڏو صوبو آھي. صوبي جي جي ڊي پي 3.58 ٽرلين يوئان آھي ھي صوبو جي ڊي پي ۾ چين جو 10ھون وڏو صوبو آھي.

[thumb|[ووياء جبل|وُويَاء جبل]]
[thumb| [نيپنگ ۾ مِن ندي]]

ھي صوبو گھڻي ڀاڱي جابلو آھي. اتر اولھ وارو پاسو اوچو اٿس جنھن ۾ ووياء جبل واقع آهن. صوبي جي 60.96 سيڪڙو زمين ۽ جبلن تي ٻيلا واقع آهن فيوجن جو سڀ کان اوچو مقام ھوانگگينگ جبل آھي جيڪو 2157 ميٽر اوچو آهي. صوبي ۾ مِن ندي، سان گڏوگڏ جِن ندي ۽ جيولانگ ندي پڻ وڻن ٿيون. چين جو ھي صوبو تائيوان جي سڀ کان ويجھو آھي. تائيوان ۽ ھن صوبي جي وچ وارو سامونڊي لنگھ  180 ڪلوميٽر آهي.

## حوالا

زمرو:فيوجيان صوبو
زمرو:ڏاکڻي اوڀر چين
زمرو:ڏاکڻي اوڀر چين ۾ صوبا
زمرو:سلجھائپ صفحا
گينسو صوبو

**گينسو** عوامي جمهوريه چين جو زمين سان گھيريل صوبو آهي جيڪو چين جي اتر اولھ ريجن ۾ واقع آھي. ان جو گاديءَ جو هنڌ ۽ سڀ کان وڏو شھر لئنزو آھي جيڪو ھن صوبي جي ڏکڻ اوڀر ۾ واقع آهي. اھو چين جو پکيڙ ۾ ستون نمبر وڏو صوبو آھي جنھن جي پکيڙ  آھي. اھو تبت واري مٿاھين پٽ ۽ لوئيس واري مٿاھين پٽ ۽ منگوليا جي سرحد وچ ۾ واقع آهي. ان جي اتر ۾ انر منگوليا ۽ ننگشيا جي خودمختيار ريجن، اولھ ۾ شنجيانگ خودمختيار ريجن ۽ چنگھائي، ڏکڻ ۾ سيچوان ۽ اوڀر ۾ شانڪسي واقع آهن. ھن صوبي جي ڏاکڻي حصي مان پيلي ندي وھي ٿي. گيئسو جو ڪجهه حصو گوبي واري ريگستان ۾ اچي ٿو. صوبي جي ڏاکڻي حصي ۾ چِلِيَن جبل واقع آهي. صوبي جي آبادي 26000000 آھي. آبادي ۾ اھو چين جو 22 وڏو صوبو آھي. آبادي جي اڪثريت ھان چيني نسل سان تعلق رکندڙ آهي. ان کان سواءِ اتي ھئي ماڻھو ، تبتي ماڻھو پڻ رھن ٿا. صوبي جي عام ٻولي مينڊرين ٻولي آھي. گينسو چين جو غريب ترين صوبو آهي.

## حوالا
ايم بي ڪيو هاسٽل

ايم بي ڪيو ھاسٽل ايم بي ڪيو ھاسٽل اين اي ڊي يونيورسٽي ڪراچي ۾ بالخصوص ڇوڪرن لاء آھي.اھا ٻن بلاڪ تي مشتمل آهي. ھر ھاسٽل ۾ تقريبن ڏيڊ سئو ڪمرا آهن. جتي پڻ کاڌي پيتي جون شيون موجود آھن. ھر ڪمري ۾ ٽي شاگرد رھڻ جي گنجائش آهي. ھتي اوھان کي نہ صرف سنڌ بلڪه پاڪستان جي مختلف شهرن ۽ ٻين ملڪن جا شاگرد پڻ ڏسبا. ھاسٽل جي اندر آفيس آھي. جتي وارڊن، انچارج ۽ ٻيا ملازم رھائشي شاگردن جي لا۽ خدمتون سرانجام ڏيندا آهن. واڍو، بجلي جو مستري ۽ ٻيا عملا ھتي پڻ رکيل آھن. ھاسٽل جي حفاظت لا۽ سيڪيورٽي گارڊ ھوندا آھن. ھتي شاگرد رھي ڪري مختلف شيون سکڻ سان گڏوگڏ نوان دوست ٺاهيندا آهن.
گوئينگڊانگ صوبو

**گوئينگڊانگ** يا **گئانگڊونگ** ، جنھن کي **ڪينٽن صوبو** ، يا ڪوانگچنگ پڻ سڏيندا آهن. اھو عوامي جمهوريه چين جي ڏکڻ چين واري ريجن ۾، ڏکڻ چيني سمنڊ تي واقع ھڪ ساحلي صوبو آهي. ان جي آبادي 2018ع ۾  11,34,60,000 ھئي. صوبي جي پکيڙ 1,79,800 چورس ڪلوميٽر آهي. اھو 2005ع کان پوءِ آبادي ۾ چين جو سڀ کان وڏو صوبو آھي. ان کان اڳ ھينان صوبو پھرين نمبر تي ھيو.  پکيڙ ۾ گوئينگڊانگ چين جو 15ھون وڏو صوبو آھي. ھن صوبو جي ڊي پي ۾ پڻ چين جو سڀ کان وڏو صوبو آھي. ان جي جي ڊي پي 200 ارب يو ايس ڊالر آھي. ھي صوبو دنيا جي چوٿين وڏي صوبائي معيشت ۾ شمار ٿئي ٿو. پرل ندي ڊيلٽا وارو معاشي زون ۽ چيني مئگاپولس چين جي وڏي ٽيڪنالاجي، مينيوفيڪچرنگ ۽ پرڏيھي واپار جو مرڪز آھن. جيڪي پڻ ھن صوبي ۾ واقع آھن. صوبي جي گادي جو هنڌ گوانگجو ۽ ٻيو وڏو شھر شينجن ٻہ وڏا معاشي مرڪز آھن. شينجن چين جو سڀ کان پھريون مخصوص معاشي زون آهي. ٻئين شھر دنيا جي ميگا شھرن ۾ شامل آهن. ھن صوبي جي آبادي جو 92.7 سيڪڙو آبادي لامذھب ۽ روايتي مذھبن کي مڃيندڙ آھي. گوئينگڊانگ ۾ ٻٽي پارٽي نظام ذريعي حڪومت ڪم ڪندي آهي جنھن ۾ صوبي جو نگران گورنر ھوندو آھي جنھن جي مٿان ڪميونسٽ پارٽي جو جنرل سيڪريٽري نظر رکندو آھي. ھانگ ڪانگ ۽ ميڪائو اصل ۾ ھن صوبي جا حصا ھيا جيڪي برطانيا ۽ پورچوگال جي حوالي ٿيا ۽ ھاڻي انھن کي مخصوص انتظامي ريجن جو درجو ڏنل آهي.

## حوالا

زمرو:گوانگڊونگ صوبو 
زمرو:چين جا صوبا
گزھو صوبو

**گزھو** عوامي جمهوريه چين جو زمين سان گھيريل صوبو آھي جيڪو  چين جي ڏکڻ اولھ ريجن ۾ واقع آهي. ان جو گاديءَ جو هنڌ ۽ سڀ کان وڏو شھر گييئنگ آھي جيڪو صوبي جي وچ ۾ واقع آهي. ھن صوبي جون حدون ڏکڻ ۾ گئانگزي واري خودمختيار ريجن سان، اولھ ۾ يونان صوبي سان، اتراولھ ۾ سيچوان صوبي سان، اتر ۾ چانگچنگ ميونسپل سان ۽ اوڀر ۾ ھونان صوبي سان ملن ٿيون. گزھو جي آبادي ٽي ڪروڙ چاليھ لک آھي ۽ اھو صوبو آبادي ۾ چين جو 19ھون وڏو صوبو آھي. ٻين چيني صوبن جي ڀيٽ ۾ ھن صوبي ۾ معاشي اصلاحون گھٽ ٿيون آهن. ھي صوبو قدرتي، ثقافتي ۽ ماحولياتي وسيلن سان سرشار آهي. ھتان جي قدرتي صنعت ۾ ٻيلا ۽ عمارتي ڪاٺ، توانائي واري صنعت ۽ کاڻون شامل آهي. ھن صوبي جو معاشي طور تي شمار غريب ۽ پوئتي پيل صوبن ۾ ٿئي ٿو. 2019ع ۾ ھن صوبي جو گھٽ ترين جي ڊي پي واري صوبن ۾ شمار ستين نمبر تي ھيو پر پوء بہ اھو چين جي سڀ کان وڌيڪَ تيزي سان ترقي ڪندڙ صوبن ۾ شامل ٿي چڪو ھو اھو ھڪ جابلو صوبو آهي ۽ ان جا بلند ترين ھنڌ ان جي اولھ ۽ مرڪز ۾ آھن. ھن صوبي جي آبادي گھڻ نسلي ماڻھن تي مشتمل آهي. ان جو 37 سيڪڙو ماڻھو  اقليتي نسلن سان تعلق رکندڙ آهن جن ۾ ميائو، بويئي، يي، تجيا ۽ ٻيا شامل آهن. ھتان جي عام ٻولي ڏاکڻي مينڊرين آھي.

## حوالا

زمرو:چين
زمرو:چين جا صوبا
ھائنان صوبو

**ھائنان**) عوامي جمهوريه چين جو سڀ کان ننڍو ۽ آخري ڏاکڻي حصي ۾ ڏکڻ چيني سمنڊ ۾ واقع هڪ صوبو آهي جيڪو کوڙ ٻيٽن تي مشتمل آهي جن مان وڏي ۾ وڏو ٻيٽ ھائنان آھي. ھائنان ٻيٽ عوامي جمهوريہ چين جو اختيار ھيٺ پکيڙ ۽ آبادي ۾  سڀ کان وڏي ۾ وڏو ٻيٽ آهي. تائيوان ٻيٽ ان کان وڏو آھي پر اھو عوامي جمهوريه چين جي اختيار ۾ ناھي پر اتي ھاڻي تائيوان جي الڳ ريپبلڪ آھي. ھائنان ٻيٽ صوبي جو 97 سيڪڙو پکيڙ تي مشتمل آهي. ھائنان لفظ جي معني "سمنڊ جو ڏاکڻو پاسو" آهي. اھو نالو ان تي ان ڪري پيو جو اھو چيني سرزمين جي گوئينگڊانگ صوبي جي لائجو اپٻيٽ سان لڳندڙ چيانگجو سامونڊي لنگھ جي ڏکڻ ۾ واقع آهي. ھن صوبي جي پکيڙ جنھن مان ھائنان ٻيٽ  
۽ باقي ٻيا 200 ٻيٽ ٽن ٻيٽن جي جھرمٽن: جونگشا، چائشا ۽ نانشا ۾ ورھايل آھن. 1950ع کان 1988ع تائين جي صوبو گوئينگڊانگ صوبي جو حصو ھيو ۽ ان صوبي جي مٿين سطح واري مخصوص معاشي زون جو حصو ھيو. ھن صوبي ۾ لي ماڻھو آبادي جو 15 سيڪڙو آھن جن جي ٻولي ڪارادائي آهي ۽ اھي ھائنان ٻيٽ جا سڀ کان اوائلي رھاڪو آھن. آھي چين جي سرڪاري طور تي تسليم ڪيل 56 نسلي گروهن ۾ شامل آهن. آبادي جو 82 سيڪڙو ھان چيني ماڻھو آھن جيڪي مختلف ٻوليون ڳالهائيندڙ آھن جن ۾ مينڊرين، من، ھائناني، يو، ھاڪا ۽ ٻيون ٻوليون شامل آهن. صوبي جي گادي جو هنڌ ھائڪو آھي جيڪو ھائنان ٻيٽ جي اترئين ڀاڱي ۾ واقع آهي. ھن صوبي ۾ ٽي وڏا شھر ۽ ڪائونٽيون واقع آهن جن ۾ سانيا پڻ شامل آهي جيڪو ڏاکڻي ساحل تي واقع ھڪ سياحتي مرڪز آھي. ٻين شھرن ۾ وينچانگ، سانشا، ووجيشا، چيونگھائي شامل آهن.

## حوالا

زمرو:چين
زمرو:چين جا صوبا
زمرو:چين جي صوبائي سطح جا علائقا
زمرو:چين جا ٻيٽ
ھيبئي صوبو

**ھيبئي**; **ھوپيھ**  اتر چين واري ريجن ۾ واقع عوامي جمهوريه چين جو ھڪ ساحلي صوبو آهي. 1911ع ۾ بطور جديد صوبي جي ان جو نالو جيلي صوبو رکيو ويو ھو. ان جي گادي جو هنڌ شجيئاشئنگ شھر آھي. لفظ ھيبئي جي معني آهي "ندي جو اتريون پاسو" آھي اھو صوبو پيلي ندي جي اترئين پاسي ۾ واقع ھجڻ ڪري ان تي ھيبئي نالو پيو
ھي صوبو دنيا جي انھن علائقن منجھ شامل آهي جتي تھذيبن جي شروعات ٿي ھئي تاريخ جي مختلف دؤرن ۾ بيجنگ ھن علائقي جو گاديءَ جو هنڌ ٿيندو رھيو آھي. ھي صوبو زرعي جنسن جي پيداوار سان سرشار آهي. انھن م مختلف اناج، ميوا ۽ ڪپھ شامل آهن. ھي صوبو چين جو پھريون صوبو آهي جتي صنعتي ترقيءَ جو آغاز ٿيو مينيوفيڪچرنگ جو مرڪز ھئڻ ڪري ھتان جي اسٽيل جي پيدوار چين م پھرين نمبر تي رھي آھي. صنعتن ھتي فضائي گدلاڻ جي مسئلي کي سنگين ڪري ڇڏيو آهي بيجنگ ميونسپلٽي ۽ تيانجين ميونسپلٽي وارا علائقا ھن صوبي مان ڌار ڪري چيني حڪومت جي سڌي اختيار ھيٺ آندا ويا. ھن صوبي جون حدون اتراوڀر ۾ لئائوننگ، اتر ۾ انر منگوليا، اولھ ۾ شانڪسي صوبو، ڏکڻ ۾ ھينان، ڏکڻ اوڀر ۾ شئنڊانگ ۽ اوڀر ۾ بوھائي سمنڊ  جو بوھائي نار واقع آهي. ھن صوبي ۾ پنج مقام عالمي ورثو قرار ڏنل آهن جن ۾ ڪينگدي مائونٽين رزارٽ، ديوار چين، گرينڊ ڪئنال، اوڀر وارا چنگ گھراڻي جا مقبرا، ۽ اولھ وارا چنگ گھراڻي جا مقبرا شامل آهن. ھن صوبي جي آبادي ست ڪروڙ چاليھ لک آھي ۽ اھو آبادي ۾ چين جو ڇھون نمبر وڏو صوبو آھي. آبادي جو 96 سيڪڙو ھان چيني ماڻھن تي مشتمل آهي. اقليتن ۾ مانچو، ھئي ۽ منگول شامل آهن.

## حوالا

زمرو:چين
زمرو:چين جا صوبا
فرانڪو اولاند

**فرانسوا اولاند**، 12 آگسٽ 1954 ۾ فرانس ۾ ڄائو، 15 مئي 2012 کان 14 مئي 2017 تائين فرانسيسي جمهوريہ جو صدر آهي.

زمرو:1954ع جون پيدائشون
زمرو:جيئرا ماڻهو
زمرو:جيوت ماڻهو
ھيلانگجيئينگ صوبو

**ھيلانگجيانگ** (Heilongjiang؛ 
، پھرين "ھيلونگ ڪيانگ" (Heilungkiang) عوامي جمهوريه چين جي اتر اوڀر واري علائقي ۾ ھڪ صوبو جو آهي. اها اتر-اوڀر چين واري ريجن ۾ آخري اتر ۽ آخري اوڀر ۾ واقع آهي. ان جي ڏکڻ ۾ جيالن، اولھه ۾ انر منگوليا خودمختيار علائقو ۽ اتر-اوڀر ۾ روس آهي. ھن صوبي جي گادي جو هنڌ هاربن شھر آھي. ھي صوبو آبادي ۾ چين جو 15ھون ۽ پکيڙ ۾ 6ھون وڏو صوبو آھي. 

ھن صوبي جو نالو ھيلانگ ندي جي نالي تان پيل آهي جيڪو روس ۽ چين جي سرحد تي واقع امور ندي جو چيني نالو آهي. ھيلانگجيئينگ زرعي معيشت وارو صوبو آهي. 
ان کان سواءِ ھتي ڪوئلو، تيل ۽ عمارتي ڪاٺ جي پڻ پيدوار پڻ ڪثرت سان ٿئي ٿي. زرعي پيداوار م ھتي ڪڻڪ، سويابين، مڪئي، پٽاٽا، ئ ان کان سواءِ چانور، السي ۽ سورج مکي جا نفعي بخش فصل پڻ ٿين ٿا. ھي صوبو عمارتي ڪاٺ جو وڏو ذريعو آهي. ھي صوبو چين جو روس سان واپار جو پڻ رستو آھي.

## حوالا

زمرو:هيلونجيانگ صوبو
زمرو:چين جا صوبا
زمرو:اترين اوڀر چين
زمرو:اتر اوڀرين چين جا صوبا
ھينان صوبو

**ھينان**  عوامي جمهوريه چين. جي وچ واري ريجن ۾ واقع خشڪيءَ سان گھيريل صوبو آهي. ان کي جونگيوئان يا جونگجوئو پڻ سڏيندا آهن جن جي معنيَ آھي وچولو ميداني علائقو يا وچين زمين. پر ھينان لفظ جي معني آهي پيلي ندي جو ڏاکڻو پاسو ھينان چيني تھذيب جي جنم ڀومي آهي جنھن جي 3000 سالن جي تاريخ آھي. اھو ھڪ ھزار سال اڳ تائين چين جو ثقافتي، سياسي ۽ معاشي مرڪز رھيو آھي. ھتي ڪيترائي تاريخي ماڳ آھن جيڪي تھذيبي ورثي ۾ شمار ٿين ٿا جن ۾ شينگ گھراڻي جي گادي ين جا کنڊر، شائولن ٽيمپل پڻ شامل آهن. قديم بين جي اٺن تاريخي گادين مان چار گاديون: لوئويانگ، اينيانگ، ڪائيفنگ ۽ جينگجوئو ھن صوبي ۾ واقع آهن. ويڙھ واري راند تائي چي جي شروعات پڻ ھينان جي ھڪ ڳوٺ چين جئا گوئو  ۾ ٿي ھئي ھن صوبي جو چوٿون حصو پيلي ندي جي اتر ۾ واقع آهي جنھن کي ھوانگ ھي سڏيندا آهن ۽ باقي حصو پيلي ندي جي ڏکڻ ۾ واقع آهي ھينان جي پکيڙ  آھي ۽ ان جو وڏو حصو زرخيز ۽ گھاٽي آبادي وارو آھي. ان جا پاڙيسري صوبا شانڪسي، شانشي، ھيبئي، ھوبئي،شئنڊانگ ۽ اينھئي آھن. ھينان جي آبادي 9 ڪروڙ 40 لک آھي ۽ آبادي ۾ اھو چين جو ٽيون نمبر وڏو صوبو آھي ۽ دنيا جي اندر ستين وڏي انتظامي ورهاست آھي. ھي صوبو چين جي پنجين وڏي معيشت آھي ۽ غير ساحلي صوبن ۾ سڀ کان وڏي معيشت آھي. ترقي ۾ ھي ٻين وڏين معيشتن جي ڀيٽ ۾ گھٽ ترقي يافته صوبو آهي

## حوالا
ھوبئي صوبو

**ھُوبَئَي** وچ چين واري ريجن ۾ واقع عوامي جمهوريه چين جو ھڪ غير ساحلي صوبو آهي. **ھوبئي** جي معني *ڍنڍ جو اتريون پاسو* آھي. اھا ڍنڍ جنھن جي اتر ۾ واقع آهي ان جو نالو ڊانگٽنگ ڍنڍ آھي ھن صوبي جو گادي جو هنڌ ووھان آھي جيڪو سينٽرل چين جو آمدورفت، سياسي، ثقافتي ء معاشي سرگرميون جو مرڪز آھي. ھوبئي جي اتر ۾ ھينان، اوڀر ۾ اينھئي، ڏکڻ اوڀر ۾ جئانگشي، ڏکڻ ۾ ھونان، اولھ ۾ چانگچنگ ميونسپلٽي ۽ اتر اولھ ۾ شانڪسي واقع آهن. مشھور ٽن گھاٽين وارو ڊيم ھن صوبي جي اولھ واري حصي م يوچينگ لڳ واقع آهي. ھوبئي کي مڇي ۽ چانورن جي سرزمين پڻ سڏيو ويندو آهي. ووھان شھر ھن صوبي جو سڀ کان وڏو معاشي زون آهي.

## حوالا
ھونان صوبو

**ھونان**)  عوامي جمهوريه چين جو غير ساحلي صوبو آهي جيڪو ڏکڻ وچ چين واري ريجن ۾ واقع آهي. ان جون حدون اتر ۾ ھوبئي سان، اوڀر ۾ جئانگشي سان، ڏکڻ ۾ گوئينگڊانگ ۽ گئانگزي سان، اولھ ۾ گزھو سان ۽ اتر اولھ ۾ چانگچنگ ميونسپلٽي سان ملن ٿيون.
ان جي گادي جو هنڌ ۽ صوبي جو سڀ کان وڏو شھر شانگشا آھي جيڪو شيئانگ ندي تي واقع آهي. ھن صوبي جي آبادي 2014ع ۾  6 ڪروڙ 70 لک ھئي. صوبي جي پکيڙ  آھي. آبادي ۾ چين جو ستون ۽ پکيڙ ۾ ڏھون نمبر وڏو صوبو آھي. 2018 ۾ ھن صوبي جي ناليوار جي ڊي پي 500 بلين آمريڪي ڊالر ھئي، جڏهن تہ ان جي مساوي قوت خريد واري جي ڊي پي ھڪ ٽرلين ڊالر ھئي. ھونان لفظ جي معني آهي *ڍنڍ جو ڏاکڻو پاسو* اھا ڍنڍ ڊانگٽنگ آھي جيڪا صوبي جي اتر اولھ واري حصي ۾ واقع آھي. ھي صوبو مائوزي تنگ جي جنم ڀومي آهي جيڪو عوامي جمهوريه چين جو باني ھيو. ھي صوبو يانگزي ندي جي ڏاکڻي ڪپ تي واقع آهي ۽ چين جي سڀ کان وڏي نھري نظام جو حصو آهي. 1992ع ۾ ھن صوبي جي وولنگيوئان کي يونيسڪو پاران عالمي ورثو قرار ڏنو ويو شانگشا شھر صوبي جي اوڀر واري حصي ۾ واقع آهي جيڪو صوبي جو آمدورفت، واپار ۽ مينيوفيڪچرنگ جو مرڪز آھي

## حوالا
رضاڪارن جي پيشقدمي

**رضاڪارن جي پيشقدمي** عوامي جمهوريه چين جو قومي ترانو آهي. اھو ڪلاسيڪي چيني ۾ نہ پر روايتي چيني ۾ لکيل آهي. 

[thumb|[نائي آر *(کاٻي پاسي)* ۽ and تيان ھان *(ساڄي پاسي)*, شنگھائي ۾ 1933ع ۾ نڪتل ڦوٽو]]

ان جا ٻول چين تي جاپاني قبضي واري دؤر ۾ ھڪ چيني شاعر تيان ھان 1934ع ۾ لکيو. 1935ع ۾ ان جي ڌن يونان  جي موسيقار نائي آر مشھور فلم چلڊرين آف ٽربلڊ ٽائيمز (ڏکي وقت جا ٻار) جي لاء تيار ڪئي.

thumb|left|فلم: ''چلڊرين آف ٽربلڊ ٽائيمز''(1935) جو پوسٽر، جنھن ۾ ھي ترانو پھريون ڀيرو ڳاتو ويو
1949 ۾ ان کي جمھوريه چين جي قومي تراني جي جاء تي عوامي جمهوريه چين جي عارضي تراني طور اختيار ڪيو ويو. 1960 واري ڏھاڪي ۾ آيل ثقافتي انقلاب دوران جڏهن تيان ھان کي گرفتار ڪيو ويو تہ ان عارضي تراني جي جاء تي نئون ترانو: *سرخ مشرق* اختيار ڪيو ويو جيڪو بغير ٻول جي وڄايو ويندو هو. بعد ۾ ڪجهه تبديلي آڻي ٻول سان وڄايو ويندو هو. 1982ع م ٻيھر *رضاڪارن جي پيشقدمي* کي سرڪاري طور تي قومي تراني جو درجو ڏنو ويو. 1997ر م ھانگ ڪانگ ۽ 1999ع ۾ ميڪائو پڻ ان کي بطور قومي تراني جي اختيار ڪيو. ان تراني کي چين جي آئين ۾ پڻ شامل ڪيو ويو.

thumb|280px|right| ''چلڊرين آف ٽربلڊ ٽائيمز'' نالي فلم ۾ ڳاتل ''رضاڪارن جي پيشقدمي'' نالي ڳاتل تراني جي وڊيو ڪلپ

## حوالا
زمرو:ايشائي قومي ترانا
جئانگسو صوبو

**جئانگسو** (پھرين رومن ۾ ان لاء لفظ ڪيئانگسو  استعمال ٿيو بعد ۾ رومن ۾ جئانگسو ٿيو) عوامي جمهوريه چين جي ھڪ اوڀر واري ساحلي صوبي جو نالو آهي. اھو چين جي ماليات، تعليم، سياحت ۽ ٽيڪنالاجي ۾ ھر اول صوبو آهي. ان جي گادي جو هنڌ نانجنگ آھي پر ھن صوبي جو وڏي ۾ وڏو شھر سوجو آھي. جئانگسو پکيڙ ۾ چين جو ٽيون نمبر ننڍي ۾ ننڍو صوبو آهي، پر آبادي ۾ پنجون وڏو صوبو آھي ۽ سڀ کان وڏو گھاٽي آبادي وارو صوبو آهي. ھي صوبو گوئينگڊانگ کان پوءِ جي ڊي پي ۾ چين جو ٻيون نمبر وڏو صوبو آھي. جئانگسو جي اتر ۾ شئنڊانگ، اولھه  اينھئي، ڏکڻ ۾ زئجيانگ  صوبو ۽ شنگھائي ميونسپلٽي واقع آهن. ھن صوبي جي ساحلي پٽي جي ڊيگھه 1000 ڪلوميٽر (620 ميل) آھي. يانگزي ندي ۽ پيلي ندي ھن صوبي جي ڏاکڻي حصي مان گذرن ٿيون. ھي علائقو سوئي گھراڻي ۽ تانگ گھراڻي جي دؤر کان چين جو معاشي ۽ واپاري مرڪز رھيو آھي ان جو ھڪ سبب گرينڊ ڪينال، چين جي تعمير پڻ آهي. ھن صوبي جي وڏي شھرن ۾ نانجنگ، سوجو، ووشي، چنگجو شامل آهن ۽ شنگھائي، جيڪو 1927ع ۾ جئانگسو کان الڳ ڪيو ويو، سڀ معاشي مرڪز ھيا. 1990ع ۾ معاشي سڌارن شروع ٿيڻ کان وٺي جئانگسو معاشي ترقيءَ جو مرڪزي مقام بڻجي ويو. ان جو شمار چين جي سڀ کان وڌيڪَ ترقي يافته صوبن منجھ ٿي ويو. جئانگسو صوبو اليڪٽرانڪ سامان، ڪيميڪل ۽ ٽيڪسٽائل جي چوٽي وارن برآمد ڪندڙن جو ديس آهي. سال 2006ع کان پوءِ چين ۾ پرڏيهي سيڙپ سڀ کان گھڻي ھن صوبي ۾ ٿي آھي. 2018ع ۾ ھن صوبي جي ناليوار جي ڊي پي 1.39 ٽرلين آمريڪي ڊالر ھئي.

## حوالا

زمرو:جئانگسو صوبو
زمرو:اوڀرين چين
زمرو:چين جا صوبا
جئانگشي صوبو

**جئانگشي** عوامي جمهوريه چين جو ھڪ غير ساحلي صوبو آهي جيڪو اوڀر چين واري ريجن ۾ واقع آهي. ان جو گاديءَ جو هنڌ ۽ سڀ کان وڏو شھر نانچانگ آھي. ھي صوبو اتر ۾ يانگزي ندي جي ڪناري کان ڏکڻ ۽ اوڀر واري جابلو علائقن تائين ڦهليل آهي.  صوبي جون حدون اتر ۾ اينھئي، اتر اوڀر ۾ ججيئانگ سان، اوڀر ۾ فيوجن سان، ڏکڻ ۾ گوئينگڊانگ سان، اولھ ۾ ھونان سان ۽ اتر اولھ ۾ ھوبئي سان ملن ٿيون. چين جو اڳوڻي تانگ گھراڻي واري شاھي دؤر ۾ انتظامي ورهاست جو ھڪ نالو سرڪٽ ھوندو ھيو جيڪا صوبي وانگر ورھاست ھوندي ھئي. ھينئر اھا ورھاست جاپان ۾ مروج آهي. ان دور م ھن علائقي کي جيئانگنانشيڊائو سرڪٽ سڏبو هو جنھن مان اڳتي ھلي جئانگشي نالو نڪتو

## حوالا

زمرو:جئانگشي صوبو
زمرو:اوڀرين چين
زمرو:چين جا صوبا
جيلن صوبو

**جيلن**;vان کي رومن اچار ۾ پھرين ڪيرن (Kirin) ۽ پوء چيلن (Chilin) طور لکيو ويندو هو. اھو اتر اوڀر چين ۾ عوامي جمهوريه چين جو ھڪ صوبو آهي جنھن جي گادي جو هنڌ ۽ سڀ کان وڏو شھر چانگچن آھي. ھن صوبي جون حدون اوڀر ۾ اتر ڪوريا ۽ روس سان، اتر ۾ ھيلانگجيئينگ سان، ڏکڻ ۾ لئائوننگ سان ۽ اولھ ۾ انر منگوليا سان ملن ٿيون. اتر اوڀر چين ۾ ھن صوبي ۾ سڀ کان پهرين صنعتي ترقي عمل ۾ آئي جنھن ۾ زياده تر ڳري صنعت شامل آهي. ھن صوبي ۾ تيل جا وڏا ذخيرا آھن. ھن صوبي جي پکيڙ 1,90,000 چورس ڪلوميٽر (73,000 چورس ميل) آھي. آبادي پوڻا ٽي ڪروڙ اٿس. ھي علائقو روايتي طب لاء مشھور آھي ڇوته اتي ٻوٽن جا 27000 قسم ملن ٿا جن ۾ 9,000 طبي استعمال واريون جڙيون ٻوٽيون پڻ شامل آهن. صوبي ۾ تيل، گيس، ڪوئلو، لوھ، نڪل، ابرق، گريفائيٽ، جپسم، سيمينٽ ۾ استعمال ٿيندڙ پٿر، سون ۽ لوھ ڪثرت سان ملن ٿا. چين ۾ سڀ کان گھڻو تيل به ھن صوبي ۾ نڪرندو آهي.

## حوالا

زمرو:جيلن صوبو
زمرو:اترين اوڀر چين
زمرو:چين جا صوبا
زمرو:اتر اوڀرين چين جا صوبا
لئائوننگ صوبو

**لئائوننگ** عوامي جمهوريه چين جي اتر اوڀر ريجن ۾ واقع ھڪ ساحلي صوبو آهي جنھن جو گاديءَ جو هنڌ شينيانگ شھر آھي. ھي صوبو پيلي سمنڊ جي اترئين ڪناري تي واقع آهي. تاريخي طور تي ھن خطي کي اصل چين ۽ منچوريا جي وچ وارو دروازو سڏيو ويندو آهي. موجوده لئائوننگ صوبو 1907ع ۾ فينگٽيان يا فينگٽائن جي نالي سان قائم ٿيو ھو بعد ۾ 1929ع ۾ ان جو نالو لئائوننگ رکيو ويو.
ان وقت ھن صوبي کي مڪدين صوبو پڻ سڏيندا ھئا. منچوريائي ٻولي ۾  ان کي شينگجنگ سڏيندا ھئا جيڪو شينيانگ شھر جو پراڻو نالو ھو. چين ۾ ھي صوبو نقشي ۽ اسٽريٽجڪ مقام جي نسبت سان*گولڊن ٽرائينگل* (سونھري ٽڪنڊو) طور ڄاتو ويندو آهي. ان جي ڏکڻ ۾ پيلو سمنڊ (ڪوريائي اپسمنڊ ۽ بوھائي سمنڊ)، ڏکڻ اوڀر ۾ اتر ڪوريا جا پيونگان ۽ چاگانگ صوبا، اتر اوڀر ۾ جيلن، ڏکڻ اولھ ۾ ھيبئي ۽ اتر اولھ ۾ انر منگوليا واقع آهن. ھن صوبي ۽ اتر ڪوريا وچ ۾ يالو ندي چين اتر ڪوريا جي سرحد جي آھي. اھا ندي اتر ڪوريا جي صوبي اتر پيونگان جي گادي واري شهر سنويجو ۽ ھن صوبي جي پريفيڪچر واري شھر ڊانڊونگ وچ مان گذرندي ڪوريائي اپسمنڊ ۾ ڇوڙ ڪري ٿي.

## معيشت

لئائوننگ جي معيشت اتر اوڀر چين جي سڀ کان امير ۽ وڏي معيشت آھي. ان جي ناليوار جي ڊي پي 2017ع ۾ 2.39 ٽرلين يوئان (354 ارب ڊالر) ھئي. اھا چين جي 31 انتظامي ورھاستن ۾ 14گون نمبر وڏي معيشت ھئي. ھن صوبي جي سرفهرست صنعتن ۾ پيٽروڪيميڪل، ميٽلرجي، اليڪٽرانڪس، ٽيليڪميونيڪيشن ۽ مشينري واريون صنعتون شامل آهن. قومي سطح تي ھي صوبو چين جي ٽن وڏن وڌيڪَ لوھ، اسٽيل ۽ ڌاتو ڪٽيندڙ مشيني اوزار ٺاھيندڙن ۾ شامل آھي. ڪچي مال ٺاھيندڙ چيني صوبن ۾ پڻ سرفهرست آهي. شينيانگ ۽ ڊالئان شھر ھن صوبي جا صنعتي مرڪز آھن. ھن صوبي جي زرعي پيداوار ۾ مڪئي، سويابين ۽ جوئر سرفهرست آهن. ڊالئان پريفيڪچر وارو علائقو چين ۾ صوف ۽ آڙو جي ڪل پيدوار جو 75 سيڪڙو پيداوار ڏئي ٿو. ھن صوبي ۾ ڪپھ جي پيداوار پڻ ٿئي ٿي. ميون ۾ ھتي گولڊن آڙو، صوف کان سواءِ ناشپتي ،اڇي ناشپتي، آلوبخاري ۽ زردالو جي پيداوار پڻ ڪثرت سان ٿئي ٿي. ھن صوبي ۾ لوھ، ميگنيز، ھيرو|ھيرن ۽ بوران جا وڏا ذخيرا آھن جن کي کاڻن ذريعي زمين مان برآمد ڪيو ويندو آهي. ان کان سواءِ ھتي پيٽرول ۽ قدرتي گيس پڻ ملن ٿا. صوبي جا ساحلي علائقا ۾ لوڻ جي پيداوار ڏين ٿا.

## حوالا

زمرو:چين
زمرو:چين جا صوبا
شانڪسي صوبو

**شانزي** (Shaanxi) يا **شينسي** (Shensi) عوامي جمهوريه چين جي اتر-اولھه واري علائقي ۾ هڪ غير ساحلي صوبو آهي. ان جي اوڀر ۽ اتر-اوڀر ۾ شانشي، اوڀر ۾ ھينان، ڏکڻ-اوڀر ۾ ھوبئي، ڏکڻ ۾ مرڪزي حڪومت جي سڌي اختيار واري چانگچنگ ميونسپلٽي، ڏکڻ اولھه ۾ زيچوان، اولھه ۾ گينسو، اتر-اولھه ۾ ننگزيا هوئي خودمختيار علائقو ۽ اتر ۾ انر منگوليا خودمختيار علائقو واقع آهن. شانزي جي پکيڙ  آھي، جنھن ۾ 3 ڪروڙ 70 لک ماڻھو رھن ٿا. صوبي جي گادي جو هنڌ **[[زیان|زيان]]** شھر آھي جيڪو اتر-اولھه چين واري خطي جو سڀ کان وڏو ۽ چين جو قديم شھر پڻ آهي.  شانزي جاگرافيائي طور تي ٽن حصن؛ اتريون شانزي، وچولو شانزي ۽ ڏاکڻي شانزي،  ۾ ورھايل آھي. شانزي جي آبادي جي غالب اڪثريت ھان چيني نسل جا ماڻھو آھن ۽ اتان جي گھڻي ڳالھائي ويندڙ ٻولي مندارن چيني آھي. شانزي چين جي 15ھين وڏي معيشت آھي. ھي صوبو ھوائي جهاز جي صنعت جو مرڪز آھي.

## حوالا

زمرو:چين
زمرو:چين جا صوبا
شئنڊانگ صوبو

**شئنڊانگ** يا **شينڊانگ** جنھن کي شروع ۾ شينتونگ  طور رومانيو ويو ھو، عوامي جمهوريه چين جو ھڪ ساحلي صوبو آهي جيڪو چين جي اوڀر ريجن ۾ واقع آهي. صوبي جو سڀ کان بلند ترين ھنڌ تائي جبل آھي جنھن جي سمنڊ جي سطح کان بلندي 1545 ميٽر آھي. شئنڊانگ جي اتر ۾ بوھائي سمنڊ جي اتراولھ ۾ ھيبئي، اولھ ۾ ھينان، ڏکڻ ۾ جئانگسو ۽ ڏکڻ اوڀر ۾ پيلو سمنڊ واقع آهن.  

ھي صوبو تاريخ ۾ تائوازم، چيني ٻڌازم ۽ ڪنفيوشسزم جو اھم مرڪز رھيو آھي. ان صوبي ۾ واقع تائي جبل تائوازم ۾ عقيدت جو اھڃاڻ آهي جتي مذھبي پوڄا ڪئي ويندي آهي صوبائي گادي واري هنڌ جينان جي ڏکڻ واري جبلن ۾ ٻڌن جا مندر چين اندر ٻڌ مذھب وارن جو ھڪ اھم مرڪز آھن چوفو شھر ڪنفيوشس جي جنم ڀومي آهي جيڪو بعد ۾ ڪنفيوشسزم جو مرڪز ٿي ھن صوبي جي پکيڙ 157100 چورس ڪلوميٽر آهي. ھن صوبي جي آبادي 2019ع ۾  ڏھ ڪروڙ ست لک ھئي ۽ آبادي ۾ ھي چين جو ٻيون نمبر وڏو صوبو آھي آبادي جي گھاٽائي ۾ ھن صوبي جو چين ۾ پنجون نمبر آھي. صوبي جي آبادي جو 99.3 سيڪڙو ماڻھو ھان چيني نسل سان تعلق رکندڙ آهن. ھي صوبو چين جي ٽيون نمبر وڏي معيشت آھي. ان جي 2018ع ۾  جي ڊي پي 7.65 ٽرلين يوئان ھئي جيڪا 1.156 ٽرلين آمريڪي ڊالرن جي برابر ھئي.

## حوالا

زمرو:شئنڊانگ صوبو
زمرو:اوڀرين چين
زمرو:چين جا صوبا
شانشي صوبو

**شانشي**، شروع ۾ ان جو رومني اچار **شانسي**  ھيو، عوامي جمهوريه چين جو ھڪ غير ساحلي صوبو آهي جيڪو اتر چين ۾ واقع آهي. ان جو گاديءَ جو هنڌ ۽ سڀ کان وڏو شھر تائييوئان آھي ۽ ٻيا وڏا شهر چانگجي ۽ داتونگ آھن. شانشي لفظ جي معني جبل جو اولھ وارو پاسو آھي. ان جو مقام تائيھانگ جبل جي اولھ پاسي ھجڻ ڪري ان تي اھو نالو پيو. ھن صوبي جي اوڀر ۾ ھيبئي، ڏکڻ ۾ ھينان، اولھ ۾ شانڪسي ۽ اتر ۾ انر منگوليا واقع آهن. ھن صوبي جي 99.7 سيڪڙو آبادي ھان چيني نسل سان تعلق رکندڙ آهي. ھن صوبي جي پکيڙ 156000 چورس ڪلوميٽر آهي ۽ اھو پکيڙ ۾ چين جو 19ھون وڏو صوبو آھي. اتان جو بلند ترين مقام ووتائي جبل آھي. صوبي جي آبادي 2019ع ۾ 37,290,000 ھئي ۽ اھو چين جو آبادي ۾ ارڙهون نمبر وڏو صوبو ھو. 2017 ۾ ھن صوبي جي ناليوار جي ڊي پي 1.7 ٽرلين يوئان ھئي جيڪا 221.77 بلين ڊالر جي برابر ھئي.

## حوالا
سيچوان صوبو

**سيچوان** سليس چيني اچار:   جيڪو پھريون **ژيچوان** طور رومانيو ويو هو، چين عوامي جمهوريه چين جو ھڪ غير ساحلي صوبو آهي جيڪو ڏکڻ اولھ چين واري ريجن ۾ واقع آهي. ھن صوبي جو گادي جو هنڌ چينگدئو شھر آھي جيڪو ھن صوبي جو سڀ کان وڏو شھر آھي. ھن صوبي جي پکيڙ 485000 چورس ڪلوميٽر آھي ۽ اھو چين پکيڙ ۾ جو پنجون وڏو صوبو آھي. صوبي جو سمند جي سطح کان بلند ترين مقام گونگا جبل آھي جيڪو 7556 ميٽر اوچو آهي. صوبي جي آبادي سال 2013  ۾ 81,100,000 ھئي جيڪا 2019ع ۾ وڌي 83,750,000 ٿي وئي. ھي صوبو قديم زماني ۾ باشو نالي خطي جو حصو ھيو. چانگچنگ ميونسپلٽي ھن صوبي جو حصو ھئي جيڪا 1997ع ۾ ڌار ڪري سڌي طرح مرڪزي حڪومت جي اختيار ھيٺ آندي وئي. 1950 کان اڳ ھي صوبو شيڪانگ نالي صوبي جو حصو ھيو. چيني انقلاب بعد 1950 ۾ شيڪانگ صوبي کي ٽوڙي سيچوان صوبو ۽ تبت جي خودمختيار ريجن قائم ڪيا ويا. سيچوان جي اتر ۽ اتراولھ وارا ڪجهه حصا تبت جي خودمختيار ريجن ۾ شامل ڪيا ويا.

## حوالا

زمرو:سيچوان صوبو
زمرو:ڏاکڻي اولهه چين
زمرو:چين جا صوبا
ينان صوبو

**ينان صوبو** ) عوامي جمهوريه چين جو غير ساحلي صوبو آهي جيڪو چين جي ڏکڻ اولھ ريجن ۾ واقع آهي. ان جي پکيڙ  آھي ۽ ان جي آبادي 2018ع ۾ 4 ڪروڙ 83 لک ھئي. ان جو گاديءَ جو هنڌُ ڪونمنگ شھر آھي. ان جون حدون اوڀر ۾ گزھو ۽ گئانگزي واري خودمختيار ريجن سان، اتر ۾ سيچوان سان، اتراولھ ۾ تبت خودمختيار ريجن، ڏکڻ ۾ لائوس، ڏکڻ اوڀر ۾ ويٽنام سان  ۽ اولھ ۾ ميانمار سان ملن ٿيون. اھو چين جو چوٿون نمبر گھٽ ترقي يافته صوبو آهي يونان صوبو جابلو علائقي ۾ واقع آهي جنھن جي اتر اولھ ۾ مٿاھان ۽ ڏکڻ اوڀر ۾ وري ھيٺاھان مقام واقع آهن. آبادي جو وڏو حصو ان جي اوڀر واري حصي ۾ رھي ٿو. ھي صوبو قدرتي وسيلن سان سرشار آهي. چين ۾ ٻوٽن جا لڳ ڀڳ 30,000 قسم ٿين ٿا جن مان 17000 قسم يونان صوبي ۾ ملن ٿا چين جا المونيم، شيھي، جست، ٽامو، نڪل ۽ ٽين جا سڀ کان وڏا ذخيرا ھن صوبي ۾ واقع آهن.

## حوالا

زمرو:چين
زمرو:چين جا صوبا
گوانگزي زوانگ خودمختيار علائقو

**گوانگزي** (Guangxi؛ ، پھرين **ڪوانگزي** (**Kwanghsi**)**، سرڪاري نالو (广西壮族自治区؛** **<small>گوانگزي زوانگ</small> <small>خودمختيار علائقو</small><small>)</small>**، '''<small>عوامي جمهوريه چين</small>''' جو ھڪ خودمختيار علائقو آهي، جيڪا چين جي ڏکڻ واري حصي ۾ واقع آهي. ھن علائقي جون سامونڊي حدون ويٽنام، ٽونڪن واري نار جي پار ملن ٿيون. علائقي جي اولھه ۾ ينان، اتر ۾ گوزھو، اتر-اولھه ۾ ھونان، اوڀر ۽ ڏکڻ-اوڀر ۾ گوئينگڊانگ جا صوبا آهن ۽ ڏکڻ-اولھه ۾ ويٽنام ۽ ڏکڻ ۾ ٽونڪن واري نار  آهن. اھا علائقو پھرين چين جو ھڪ صوبو هو پر پوء 1958ع ۾ ان کي خودمختيار علائقي جو درجو ڏنو ويو. ان جو گادي وارو شهر ناننگ شھر آھي. 

ان جي موجوده نالي ۾ "گوانگ" جا معنيَ وسعت يا ڪشادگي آھي. اھا ان جي نالي ۾ 226ع ۾ شامل ڪيو ويو. هن کي صوبائي درجو يوآن گھراڻي جي راڄ ۾ مليو. آبادي ۾ جوآنگ نسل جي ماڻهن جو حصو 32 سيڪڙو آھي. ھتي منڊارين ٻولي کان سواءِ کوڙ ٻيون مقامي ٻوليون ڳالهايون وينديون آهن، جن۾ پنگ ھووا، جوآنگ، ڪينٽوني، ھاڪا ۽ مِن چيني ٻوليون شامل آهن. صوبي جي پکيڙ 2,37,600 چورس ڪلوميٽر آھي ۽ چين ۾ پکيڙ جي لحاظ کان ھي نائون نمبر وڏو صوبو آھي. صوبي جي آبادي 2016ع ۾ 4,83,80,000 ھئي، جيڪا 2020ع ۾ وڌي 5,01,26,804 ٿي وئي. چين ۾ آبادي ۾ ھي يارھون نمبر وڏو صوبو آھي. صوبي جو سڀ کان اچو مقام ڪٽن جبل آھي، جن جي اچائي 2,141 ميٽر آھي.

## معيشت

ھن صوبي جي زراعي پيداوار ۾ چانور، مڪئي، مٺا پٽاٽا، ڪمند، مڱيرا، تماڪ ۽ ڪيناف شامل آهن. دنيا ۾ باديان خطائي جو 85 سيڪڙو ھن صوبي ۾ پيدا ٿئي ٿو جنھن جو استعمال اينٽي وائرل دوا اَوسَيلٽامِوَر (Oseltamivir) ۾ بطور اھم جز ٿيندو آهي. ھي صوبو نرم ڌاتن جي پيداوار جو پڻ مرڪز آھي جن ۾ ٽين ۽ ميگنيز شامل آهن. چين ۾ انھن ڌاتن جي ذخيرن جو ٽيون ھن صوبي ۾ ملي ٿو. لئجو (Liuzhou) ھن صوبي جو وڏو صنعتي مرڪز آھي خاص طور تي موٽر گاڏين جي مينيوفيڪچرنگ جو مرڪز آھي جيڪو جنرل موٽرز ۽ SAIC-GM- وولنگ آٽوموبائيل ڪمپني جي جوائنٽ وينچر جو مينيوفيڪچرنگ جو اڏو آھي. اتي اسٽيل مل ۽ ان سان لاڳاپيل کوڙ صنعتون پڻ واقع آهن.  ھن صوبي جي ناليوار جي ڊي پي 2017ع ۾ 2.04 ٽرلين يوئان ھئي.

## حوالا

## ٻاهريان ڳنڍڻا

* Guangxi Government website 
* 

زمرو:گوانگزي
زمرو:ڏاکڻي چين
زمرو:چين جا خود مختار علائقا
انر منگوليا خودمختيار علائقو

**انر منگوليا** (Inner Mongolia)، سرڪاري نالو "انر منگوليا خودمختيار علائقو" (**Inner Mongolia Autonomous Region**)، عوامي جمهوريه چين جو ھڪ غير ساحلي منگول آبادي واري خودمختيار علائقو آهي. ھن جي حدن مان وڏو حصو چين-منگوليا بارڊر ٺاهي ٿو، جڏهن ته ٿورڙو حصو چين-روس بارڊر ۾ اچي ٿو.

ان جي گاديءَ جو هنڌ هوهوت آهي. هن جي ٻين وڏن شهرن ۾ بائوٽو، چيفینگ، ٽونگلیائو ۽ آردوس شامل آهن. خودمختيار علائقو 1947ع ۾، چين جي اڳوڻي جمهوريه صوبن سوئيان، چاهار، ريهي، لياوبي ۽ شينگان جي علائقن ۽ گانسو ۽ ننگزيا صوبن جي اترين حصن کي گڏ ڪري، قائم ڪيو ويو هيو. هن جي پکيڙ ان کي چين جي ٽيون نمبر وڏي انتظامي ورهاست بڻائي ٿي، جيڪا لڳ ڀڳ **1,200,000 چورس ڪلوميٽر** (4,63,000 چورس ميل) ۽ چين جي ڪل زميني علائقي جو 12 سيڪڙو آهي. اوڀر کان اولهه تائين ان جي ڊگهي عرصي جي ڪري، اندروني منگوليا جاگرافيائي طور تي اوڀر ۽ اولهه ڊويزن ۾ ورهايل آهي. اڀرندي ڊويزن اڪثر ڪري اتر اوڀر چين (اڳوڻي منچوريا) ۾ شامل آهي. ٽونگلیائو، چيفینگ، ھیلایر ۽ الان ھوت وڏن شهرن ۾ شامل آهن. اولهندي ڀاڱي اتر اولهه چين ۾ شامل آهي، جنهن ۾ وڏن شهرن ۾ بائوتو، ھوهوت شامل آهن. 2010 جي مردم شماري ۾ هن جي آبادي **2,47,06,321** هئي، جيڪا چين مکيه زمين جي ڪل آبادي جو %1.84 آهي. اندروني منگوليا ملڪ جو 23هين سڀ کان وڌيڪ آبادي وارو صوبائي سطح وارو ڊويزن آهي. علائقي جي آبادي جي اڪثريت هان چيني نسل تي مشتمل آهي.

## حوالا

زمرو:انر منگوليا
زمرو:اتر چين
زمرو:تاريخي علائقا
زمرو:چين جا خود مختار علائقا
ننگزيا هوئي خودمختيار علائقو

**ننگزيا** (Ningxia)، سرڪاري نالو **<small>ننگزيا هوئي خودمختيار</small> <small>علائقو</small>** (Ningxia Autonomous Region)، عوامي جمهوريه چين جي اتر-اولھه خطي ۾ واقع ھڪ خودمختيار غير ساحلي خود مختيار علائقو آهي. شروع ۾ ننگزيا چين جو ھڪ صوبو ھيو جيڪو بعد ۾ 1954ع ۾ گينسو صوبي ۾ ضم ڪيو ويو. سال 1958ع ۾ ان کي ٻيھر الڳ ڪري "هوئي" (Hui) نسل جي ماڻهن جي ھڪ خود مختيار علائقي جو درجو ڏنو ويو. ھوئي نسل عوامي جمهوريه چين جي سرڪاري طور تي تسليم ڪيل 56 نسلي گروهن مان ھڪ آھي. چين ۾ هن نسل سان تعلق رکندڙ %20 ماڻهن جي آبادي ننگزيا ۾  آباد آھي. ننگزيا جي اوڀر ۾ شانشي، ڏکڻ ۽ اولھه ۾گينسو جا صوبا ۽ اتر ۾ اندرين منگوليا جو خودمختيار علائقو آهي. ھن جي پکيڙ 66,400 چورس ڪلوميٽر (25,600 چورس ڪلوميٽر) آھي.

ڇڊي آبادي وارو ھي علائقو لوئي واري پليٽيو جي غير اباد علاقي ۽ يالو ندي واري وسيع ميداني علائقي تي مشتمل آهي. ان جي اتر اوڀر واري حد ۾ ديوار چين اچي ٿي. چن گھراڻي جي راڄ ۾ آباد ٿيل هن علائقي م ٻه ھزار سال پراڻو نھري نظام موجود آهي، جن جي نھرن جي ڪل ڊيگھه 1,397 ڪلوميٽر آھي. ھن علائقي جي آبادي جو %36 حصو مسلمان آھن،  جنهن جو تعلق "ھوئي" نسل سان آھي، جيڪا چوپائي مال ۽ زراعت کان روزي حاصل ڪرڻ ٿا. سال 2017ع ۾ ھن علائقي ۾ 40,000 ھيڪٽر تي انگور جي پوک ٿي جن مان ٻارھن ڪروڙ شراب جون بوتلون ٺاھيون ويون، جيڪا چين جي شراب جي ڪل پيداوار جو چوٿون حصو ھيو.

## حوالا

زمرو:ننگزيا
زمرو:اتر چين
زمرو:چين جا خود مختار علائقا
تائيوان صوبو

**تائيوان صوبو** (Taiwan Province) عوامي جمهوريه چين جو دعوا ڪيل صوبو آھي، جيڪو لڳ ڀڳ تائيوان ٻيٽ تي مشتمل آهي. اھو جمھوريه چين جي اختيار ھيٺ آھي. عوامي جمھوريه چين ۽ جمھوريه چين جو ھڪ تڪراري علائقو آهي. چين واري 1949ع واري عوامي جمھوري انقلاب بعد اھو ڪڏھن به عوامي جمهوريه چين جي اختيار ۾ نه اچي سگھيو. عوامي جمھوريه چين جي تڪرار کي حل ڪرڻ ۽ مستقبل ۾ تائيوان جي چين سان انضمام لاء اھا تجويز آهي ته ان کي ھانگ ڪانگ ۽ مڪائو وانگر خاص انتظامي ريجن جو درجو ڏنو وڃي.

## حوالا
زمرو:قانوني افسانو
سليس چيني ٻولي

**معياري چيني**   يا **اترئين منڊارن،** **معياري بيجنگ منڊارن،**  **سليس چيني**  يا آسان **منڊارن،** ھڪ منڊارن لھجو آھي جيڪو منڊارن ۽ چيني ٻولي جي ٻين قسمن جھڙوڪ: ڪينٽوني، ڏاکڻي من يا ھاڪيئن، معياري منڊارن وغيره جي ڳالھائيندڙن لاء رابطي واري زبان آھي. معياري چيني گڏيل قومن، چيني سرزمين، تائيوان ۽ سنگاپور جي سڀ کان وڏي ٻولي آھي. ٻين چيني ٻولين وانگر معياري چيني واڪي واري ٻولي آھي. ان ٻولي ۾ شروعاتي حروف صحيح ڪثرت ۾ آھن پر حروف علت، پويان حروف صحيح ٻين چيني ٻولين جي ڀيٽ ۾ گھٽ آھن. 

1912ع ۾  جمهوريه چين جي قيام سان ھڪ مشترڪ چيني ٻولي جي قيام لاء ڪافي پيش رفت عمل ۾ آئي. سڄي ملڪ مان نمائندگي ڏيندي چيني ٻولي جي اچارن کي ھموار ڪرڻ لاء قومي ٻولي جي ڪميشن قائم ڪئي وئي. ان ڪميشن بيجنگ واري چيني لھجي کي معياري چيني ٻولي جو درجو ڏنو ۽ سال 1932ع ۾ لغت تيار ڪئي وئي جنھن ۾ اڳي وارين لغتن جي اچارن کي بيجنگ واري لھجي ۾ آندو ويو. عوامي جمھوري انقلاب بعد 1956ع ۾ عوامي جمهوريه چين جي معياري ٻولي جي ڪيل تشريح مطابق "پوٽانگوئا" جديد چيني ٻولي جي معياري صورت آھي جنھن ۾ بيجنگ وارو صوتي نظام ان جي اچارن جي معيار طور شامل آهن ۽ اتريان لھجا ان جي لھجي جو بنياد آھن.

## حوالا

زمرو:ٻوليون
زمرو:چيني ٻوليون
زمرو:چين جون ٻوليون
زمرو:تائيوان جون ٻوليون
پيلي ندي

**پيلي ندي** يا **ھوئانگ ھي**  عوامي جمهوريه چين جي يانگزي ندي کان پوءِ ٻيون نمبر وڏي ندي آھي ۽ دنيا جي ڇھين سڀ کان ڊگھي ندي آھي جنھن ي ڊيگھ  آھي. ھن ندي جي شروعات اولھ چين جي صوبي چنگھائي جي بايان ھار جبل کان ٿئي ٿي جتان پوء اھا چين جي 9 صوبن ۾ وھندي شئنڊانگ صوبو شئنڊانگ صوبي جي شھر ڊونگيئنگ جي ڀرسان بوھائي سمنڊ ۾ ڇوڙ ڪري ٿي. ان جي طاس جي اوڀر ۽ اولھ واري وسعت  آھي ۽ اتر ڏکڻ واري وسعت  آھي. ان جي سموري شاخن سميت وھڪري جو علائقو لڳ ڀڳ  آھي.

پيلي ندي م ڇوڙ ڪندڙ ندين ۾ اڇي ندي، ڪاري ندي، ڊاڪسيا ندي، تائو ندي،  ھوئانگ شوئي ندي، داتونگ ندي، ژوئانگلانگ ندي، ژولي ندي، چنگشوئي ندي، ڊاھيئي ندي، ڪويي ندي، ووڊنگ ندي، فين ندي، ويئي ندي، لوئو ندي، چن ندي ۽ ڊاوين ندي شامل آهن.

## حوالا

## ٻاهريان ڳنڍڻا
زمرو:پيلي ندي
زمرو:دریاھہ ۽ نديون
زمرو:چين ۾ درياهه ۽ نديون
زمرو:چين جي طبعي جاگرافي
زمرو:ايشيا جا درياهه ۽ نديون
زمرو:چين ۾ درياهه ۽ نديون
زمرو:چين جي طبعي جاگرافي
زمرو:ايشيا جا درياهه ۽ نديون
پاڪ سنڌيانا ٻيٽ

*پاڪ سنڌيانا ٻيٽ*' (Pak Sindhiana Island) انٽارڪٽيڪا جو ھڪ علائقو آھي، جن تي پاڪستان جو بطور ھڪ انحصار جو دعوو آھي.

پاڪ سنڌیانا آئیلینڊ پاڪستان جو اثر هيٺ ھڪ انحصاري علائقو سمجھو وڃين ٿو. "پاڪ" جو مطلب آھي پاڪستان ۽ "سنڌیانا" جو مطلب سنڌ سان ۽ آئیلینڊ برف جزي جي ڪري پيو. سڀ کان پھرين سنڌ حڪومت جنھن 50 ارب روپين کان بہ وڌيڪ انٽارڪٽیڪا جي زمين جي تحقیق تي خرچ ڪيو ۽ آئیلینڊ کی تحویل عرصي نگراني جي لاء ٽیمیون ٺاهيون ويون ۽ پاڪستان جو حصو بڻائڻ ۾ ڪامیاب ٿيو، ان ڪري سنڌ جو نالو بہ سر فھرست ۾ شامل آھي. ھن ٻيٽ جي نگراني جي لاءِ پاڪستان نيوي سامونڊري نگران جنھن لاءِ انٽلانٽيڪ آبدوز ۽ انٽلانٽيڪ طيارا جوڙيا ويا آھن.

## پاڪستان انٽارڪٽیڪا ۾
انٽارڪٽیڪا ۾ جناح اسٽیشن جو قیام

جناح اسٽیشن ٭ پاڪستان مسلم دنیا جو پھريون ملڪ جنھن انٽارڪٽيڪا کنڊ ۾ قدم رکيو۔ پاڪستان ھن سائنسي تحقیق ۾ ان وقت شامل ٿيو جڏھن پاڪستاني سائنسدانن 18 جنوري 1991ء تي ھتي ’’جناح انٽارڪٽڪ ریسرچ اسٽیشن‘‘ قائم ڪئي۔ ڪوئین ماود لینڊ ھي ھڪ ناروي ملڪ جو حصو آھي پاڪستان جي ٽيم شامل ٿيڻ سان ناروي ملڪ جون مشڪلاتون اڃان بہ آسان ٿي ويون. ڇوتہ ناروي ھن ٻيٽ کا گهڻو پري ھو ۽ پاڪستان کان گهڻو پري نہ ھو، پر ھي حصو پاڪستان جي حصي ۾ شامل نہ آھي، انٽارڪٽیڪا تي سائنسي تجربا ۽ ریسرچ اسٽیشن قائم ڪرڻ جي لاء پاڪستاني سائنسدانن ۽ مھم جوئي ٽیم 12 ڊسمبر 1990ء ۾ ڪراچي کان ڪولمبیا لینڊ نالي جھاز ۾ روانا ٿيا۔ ھن ٽیم ۾ 40 ماڻهو شامل ھئا ۽ ھي وزارت سائنس ۽ ٽیڪنالوجي، نیشنل انسٽیٽیوٽ آف اوشنوگرافي، پاڪستان آرمي ۽ پاڪستان نيوي جي گڏيل مھم ھئي۔

مھم جي قیادت ڪموڊور وسیم احمد جي ذمي ڏني جنھن جو تعلق پاڪستان بحریہ سان ھيو، جڏھن تہ مھم جي چیف سائنٽسٽ ڊاڪٽر ایم ایم رباني ھيو. ھي نیشنل انسٽیٽیوٽ آف اوشنوگرافي سان تعلق رکندو ھو۔ ۽ ھي 25 جنوري 1991ء جي تاریخ ھئي ۽ جمعي جو ڏينھن ھيو۔ جڏھن قرآن  جو پاٺ کانپوءِ انٽارڪٽيڪا جي سرزمین تي پاڪستان جي قومي تراني سان گڏ پاڪستان جو قومي جهنڊو ڦڙڪايو ويو ۽ پاڪستان جي معیاري وقت جي مطابق ڏينھن جي ساڍي یارھين بجي ٽیم جي سرواڻ ڪموڊور وسیم احمد جناح انٽارڪٽڪ ریسرچ اسٽیشن قائم ڪري ھن جون چاٻيون مھم جي چیف ساٽنٽسٽ ڊاڪٽر ایم ایم رباني جي سپرد ڪري ڇڏيون۔ جناح انٽارڪٽڪا ریسرچ اسٽیشن جي قیام تي پاڪستاني سائنسدانن جي لاءِ ھي ممڪن ٿي ويو تہ ھو سڄو سال مختلف موسمیاتي حالتن مثلاً ھوا جي رفتار، ھوا جو رخ، گرميءَ جو درجو، نمي جو تناسب، سج جي روشني، بارش ۽ برساتي پاڻي جي نڪاس وغیرہ جو لڳاتار مشاھدو ڪري سگھن ۽ ائين انٽارڪٽیڪٽا جي باري ۾ مڪمل معلومات حاصل ڪري سگھن۔
## حوالا

زمرو:پاڪستان
زمرو:انٽارڪٽيڪا جي جاگرافي
ڳوٺ رحيم ملاح

ڳوٺ رحيم ملاح (انگريزي:Village Rahim Mallah) سنڌ جي دادو ضلعو جي جوهي تعلقو جو هڪ اهم ۽ آڳاٽو ڳوٺ آهي. 

## حوالا
شيخ ڀرڪيو

**شيخ ڀرڪيو**  پاڪستان جي صوبي سنڌ جي ضلعي ٽنڊو محمد خان جي تعلقي ٽنڊو محمد خان جي ھڪ يونين ڪاؤنسل وارو شھر آھي. ان جو پورو نالو **يو سي 1 شيخ ڀرڪيو** آھي. ھن يونين ڪاؤنسل ۾ چار وارڊ آھن جن مان  4 جنرل ڪائونسلر چونڊبا آھن ۽ ھڪ ضلعي ڪائونسل جو ميمبر چونڊيو آھي جيڪو ضلعي ڪائونسل ۾ يونين ڪاؤنسل جي نمائندگي ڪندو آهي. يونين ڪاؤنسل جا چيئرمين ۽ وائيس چيئرمين پڻ سڌي چونڊ ذريعي عھدو سنٻاليندا آھن. شيخ ڀرڪيو ٽنڊوالهيار- ٽنڊو محمد خان روڊ تي  ٽنڊوالهيار کان 25 ڪلوميٽرن جي فاصلي تي ۽ ٽنڊو محمد خان کان 18 ڪلوميٽرن تي واقع آھي. ھن  شھر کان ھڪ ڪلوميٽر جي فاصلي تي ٽنڊو غلام علي روڊ تي فاران شگر مل واقع آهي. شھر جو پوسٽل يا زپ ڪوڊ 70200 آھي.

## نالو
ھن شھر جو نالو سورھين صدي عيسويءَ جي سھروردي سلسلي جي صوفي بزرگ شيخ ڀرڪيو جي نالي تي رکيل آھي جنھن جي درگاھ اتي موجود آهي جتي ڪيترائي مسلمان ۽ ھندو عقيدتمند زيارت لاء پري پري کان ايندا آهن. درگاھ سان لڳ ٻي مسجدون پڻ واقع آهن.

## حوالا
شيخ ڀرڪيو, بزرگ

**شيخ ڀرڪيو**  سورھين صدي عيسويءَ جو ھڪ صوفي بزرگ جنھن جو تعلقو سھروردي سلسلي سان ھيو. تحفة الڪرام ۾ مير علي شير قانع ٺٽوي مطابق شيخ صاحب نصرپور ڀرسان واقع سماواتي پرڳڻي جي ڪاتيار ڳوٺ م شاھو ڪاتيار جي گھر ۾ پيدا ٿيو. ڪاتيار ھڪ پراڻي ذات آھي جنھن جو ڳانڍاپو سما ذات سان آھي. سندس مزار ٽنڊو محمد خان تعلقي جي شھر شيخ ڀرڪيو ۾ آھي.

## حوالا
ڊگھ موري

**ڊگھ موري**  پاڪستان جي صوبي سنڌ جي ضلعي ٽنڊو محمد خان جي تعلقي ٽنڊو محمد خان جي ھڪ يونين ڪاؤنسل وارو شھر آھي. ان جو پورو نالو **يو سي 2 ڊگھ موري** آھي. ھن يونين ڪاؤنسل ۾ چار وارڊ آھن جن مان  4 جنرل ڪائونسلر چونڊبا آھن ۽ ھڪ ضلعي ڪائونسل جو ميمبر چونڊيو آھي جيڪو ضلعي ڪائونسل ۾ يونين ڪاؤنسل جي نمائندگي ڪندو آهي. يونين ڪاؤنسل جا چيئرمين ۽ وائيس چيئرمين پڻ سڌي چونڊ ذريعي عھدو سنٻاليندا آھن. شيخ ڀرڪيو-ٽنڊو محمد خان روڊ تي  ٽنڊو محمد خان کان 12ڪلوميٽرن جي فاصلي تي ۽ شيخ ڀرڪيو کان کان 6 ڪلوميٽرن تي واقع آھي. ڊگھ موري جي حدن م ڳوٺ رئيس شفيع محمد نظاماڻي، ڳوٺ حاجي محمد اسماعيل نظاماڻي، ڳوٺ حاجي ڪرم علي نظاماڻي،  ڳوٺ حاجي محمد سليم نظاماڻي، ڳوٺ عبدالعزيز نظاماڻي، ڳوٺ عبدالله خان نظاماڻي، ڳوٺ جعفر نظاماڻي، ڳوٺ غلام مصطفي نظاماڻي ۽ ڳوٺ سومار ميرجت واقع آهن. ھن يو سي جي آبادي م اڪثريت نظاماڻي ذات وارن جي آھي.

## حوالا
راڄو نظاماڻي

**راڄو نظاماڻي**  پاڪستان جي صوبي سنڌ جي ضلعي ٽنڊو محمد خان جي تعلقي ٽنڊو محمد خان جي ھڪ يونين ڪاؤنسل وارو شھر آھي. ان جو پورو نالو **يو سي 3 راڄو نظاماڻي** آھي. ھن يونين ڪاؤنسل ۾ چار وارڊ آھن جن مان  4 جنرل ڪائونسلر چونڊبا آھن ۽ ھڪ ضلعي ڪائونسل جو ميمبر چونڊيو آھي جيڪو ضلعي ڪائونسل ۾ يونين ڪاؤنسل جي نمائندگي ڪندو آهي. يونين ڪاؤنسل جا چيئرمين ۽ وائيس چيئرمين پڻ سڌي چونڊ ذريعي عھدو سنٻاليندا آھن. شيخ ڀرڪيو- ٽنڊو محمد خان روڊ کان لنڪ روڊ تي ٽنڊو محمد خان کان 10 ڪلوميٽرن جي فاصلي تي اتر اولھ باقر نظاماڻي واري دڳ سان واقع آهي. راڄو نظاماڻي ھڪ ننڍڙو شھر آھي جنھن ۾  نظاماڻي محلو، انڙ محلو، درس محلو، شيدي محلو، دري محلو ۽ ولو آباد محلو شامل آهن. يو سي م ھڪ ننڍي جنھن کي ڦٽو ڍنڍ سڏين ٿا شھر سان لڳو لڳ واقع آهي. شھر ۾ ھڪ عيدگاھ پڻ واقع آهي. ھن شھر جو پوسٽل ڪوڊ يا زپ ڪوڊ 70221 آھي.

## آبادي
ھن شھر جي آبادي اٽڪل 30 ھزار آھي.
ھن يو سي جي آبادي جي اڪثريت نظاماڻي ذات وارن جي آھي. ٻين ذاتين ۾ درس، قمبراڻي يا شيدي، خاصخيلي، قريشي ۽ انڙ وغيره شامل آهن.  ھن يو سي م واقع ڳوٺن ۾ باقر نظاماڻي ، نمليار نظاماڻي، سائين بخش ٽنگڻي، ڪريم بخش نظاماڻي شامل آهن.

## تعليم
ھن يو سي م چار پرائمري اسڪول، ھڪ سيڪنڊري اسڪول ، ھڪ ماڊل اسڪول  ۽ ھڪ ھائر سيڪنڊري اسڪول تعليم فراھم ڪن ٿا. ھتي ھڪ سماجي تنظيم سچل يينگ ويلفيئر ايسوسيئيشن ڪم ڪري ٿي. 1995 م ان ايسوسيئيشن ھتي سچل لائبريري قائم ڪئي جنھن مان شاگردن کي گھڻو فائدو رسيو آهي.
## صحت
ھتي جي ماڻھن کي چويھ ڪلاڪ صحت جي سھولت لاء سرڪار پاران ھڪ رورل هيلٿ سينٽر ڪم ڪري ٿو.

## حوالا
3. [https://arvin-bookstore.com/
نانگو شاھ

**نانگو شاھه** (Nango Shah) پاڪستان جي صوبي سنڌ جي ضلعي ٽنڊو محمد خان جي تعلقي ٽنڊو محمد خان جي ھڪ يونين ڪاؤنسل وارو شھر آھي. ان جو پورو نالو "يو سي 7، نانگو شاھه" آھي. ھن يونين ڪاؤنسل ۾ چار وارڊ آھن جن مان 4 جنرل ڪائونسلر چونڊبا آھن ۽ ھڪ ضلعي ڪائونسل جو ميمبر چونڊيو آھي جيڪو ضلعي ڪائونسل ۾ يونين ڪاؤنسل جي نمائندگي ڪندو آهي.  يونين ڪاؤنسل جا چيئرمين ۽ وائيس چيئرمين پڻ سڌي چونڊ ذريعي عھدو سنٻاليندا آھن. نانگو شاھه ٽنڊو محمد خان جي ڏکڻ ۾ 13 ڪلوميٽرن جي فاصلي تي ڳوٺ رئيس محمد خان کوسو واري دڳ سان واقع آهي. ھن يو سي ۾ واقع ڳوٺن جا نالا ڳوٺ ڪرم خان مگسي، محمد حسن وگھامل، علي محمد باگراڻي، ڳوٺ سائين بخش کوسو، ڳوٺ سوڍو خان مگسي شامل آهن.

## صحت
ھتي جي ماڻھن کي ڏينھن جو ڇھ ڪلاڪ صحت جي سھولت لاء سرڪار پاران ھڪ بيسڪ هيلٿ يونٽ ڪم ڪري ٿو.

## حوالا

زمرو:سنڌ جون يونين ڪائونسلون
زمرو:سنڌ جون يونين ڪاؤنسلون
ملان ڪاتيار

**ملا ڪاتيار**  پاڪستان جي صوبي سنڌ جي ضلعي ٽنڊو محمد خان جي تعلقي بلڙي شاھ ڪريم جي ھڪ يونين ڪاؤنسل وارو شھر آھي. ان جو پورو نالو **يو سي 8 ملاڪاتيار** آھي. ھن يونين ڪاؤنسل ۾ چار وارڊ آھن جن مان  4 جنرل ڪائونسلر چونڊبا آھن ۽ ھڪ ضلعي ڪائونسل جو ميمبر چونڊيو آھي جيڪو ضلعي ڪائونسل ۾ يونين ڪاؤنسل جي نمائندگي ڪندو آهي. يونين ڪاؤنسل جا چيئرمين ۽ وائيس چيئرمين پڻ سڌي چونڊ ذريعي عھدو سنٻاليندا آھن. ھي شھر ٽنڊو محمد خان کان 16 ڪلوميٽرن جي فاصلي تي سعيدپور واري دڳ سان واقع آهي. ھن شھر جو پوسٽل ڪوڊ يا زپ ڪوڊ 70221 آھي. شھر جي اترئين پاسي ۾  ھڪ ڪرڪيٽ جو ميدان آھي جتي شھر جا نوجوان ڪرڪيٽ راند کيڏندا آهن. شھر جي پاسي کان ميران شاخ پڻ وھي ٿي جيڪا پنياري ڪينال مان نڪري ٿي. شھر مان ھڪ روڊ ٽنڊو محمد خان ۽ ٻئي پاسي کان ھڪ روڊ دڙو شھر ڏي نڪري ٿو. 

## سر آغا خان پل
سنڌوندي جي ڪناري تي واقع ھن شھر کي جھرڪ شھر سان ڳنڍڻ لاء سر آغا خان جھرڪ ملا ڪاتيار پل ٺاھي وئي جنھن سان ٽنڊو محمد خان ۽ ٺٽي ضلعي جي شھرن ۾ روڊ رستي آمدورفت جو آغاز ٿي ويو. ان پل تي 4.50 ارب رپيا لاڳت آئي. ھي پل سنڌوندي تي موجود پلين ۾ سڀ کان ڊگھي پل آھي جنھن جي ڊيگھ 1.75 ڪلوميٽر آهي. فيبروري 2017 ۾ بلاول ڀٽو زرداري ھن پل جو افتتاح ڪيو. 
## درگاھ
ھن يو سي جو ھڪ مشھور ڳوٺ وسي ملوڪ شاھ آھي. شھر جي اتر طرف ملا ڪاتيار جي درگاھ پڻ واقع آهي جيڪو ھن شھر جو سياحتي مرڪز آھي. 

## صحت
ھتي جي ماڻھن کي چويھ ڪلاڪ صحت جي سھولت لاء سرڪار پاران ھڪ بيسڪ هيلٿ يونٽ ڪم ڪري ٿو.

## حوالا
قبولپور

**قبولپور**  پاڪستان جي صوبي سنڌ جي ضلعي ٽنڊو محمد خان جي تعلقي بلڙي شاھ ڪريم جي ھڪ يونين ڪاؤنسل وارو شھر آھي. ان جو پورو نالو "يو سي-10، قبولپور" آھي. ھن يونين ڪاؤنسل ۾ چار وارڊ آھن جن مان  4 جنرل ڪائونسلر چونڊبا آھن ۽ ھڪ ضلعي ڪائونسل جو ميمبر چونڊيو آھي جيڪو ضلعي ڪائونسل ۾ يونين ڪاؤنسل جي نمائندگي ڪندو آهي. يونين ڪاؤنسل جا چيئرمين ۽ وائيس چيئرمين پڻ سڌي چونڊ ذريعي عھدو سنٻاليندا آھن. ھي يو سي ٽنڊو محمد خان- ميرپور بٺورو روڊ تي ٽنڊو محمد خان شھر کان 8 ڪلوميٽرن ۽ بلڙي شاھ ڪريم کان 30 ڪلوميٽرن جي فاصلي تي واقع آهي. ھن يو سي ۾ حاجي حسين دل ۽ چؤديرو نالي ڳوٺ پڻ واقع آهن. چؤديرو ۾ درگاھ سيد واحد ڏنو شاھ تي ھر سال چيٽ جي 14 تاريخ تي ان جو عرس ملھايو پيو ويندو آهي. ھن يو سي ۾ رھندڙ آبادي ۾ سٺيا، دل، لغاري، سولنگي ۽ ٻين ذاتين جا ماڻهو شامل آهن.

## حوالا

زمرو:سنڌ جون يونين ڪائونسلون
زمرو:سنڌ جون يونين ڪاؤنسلون
سيد متو

**سيد متو** يا **سيد متو شاھ** ، **سعيد متو**   پاڪستان جي صوبي سنڌ جي ضلعي ٽنڊو محمد خان جي تعلقي بلڙي شاھ ڪريم جي ھڪ يونين ڪاؤنسل وارو شھر آھي. ان جو پورو نالو **يو سي 11 سيد متو** آھي. ھن يونين ڪاؤنسل ۾ چار وارڊ آھن جن مان  4 جنرل ڪائونسلر چونڊبا آھن ۽ ھڪ ضلعي ڪائونسل جو ميمبر چونڊيو آھي جيڪو ضلعي ڪائونسل ۾ يونين ڪاؤنسل جي نمائندگي ڪندو آهي. يونين ڪاؤنسل جا چيئرمين ۽ وائيس چيئرمين پڻ سڌي چونڊ ذريعي عھدو سنٻاليندا آھن. ھن يو سي ۾ سٺيا، ڪولھي، شيدي، سولنگي ۽ ٻين ذاتين جا ماڻهو رهن ٿا.

## صحت
ھتي جي ماڻھن کي چويھ ڪلاڪ صحت جي سھولت لاء سرڪار پاران ھڪ بيسڪ هيلٿ يونٽ ڪم ڪري ٿو.

## مشھور شخصيتون
سيد متو شاھ ۾ اميد علي سٺيو نالي ھڪ ليکڪ پڻ رھي ٿو جيڪو پيشي جي لحاظ کان استاد آهي جنهن ٽي ڪتاب: (1) *سٺيا ذات* (2) *سيد پريل شاھ ڏاڏا سائين جو تاريخي ۽ شجرائتي احوال* ۽ (3) *سنڌ جا ڪجهه اھم شھر* لکيا آهن ۽ يو سي اندر تعليمي خدمتون سرانجام ڏنيون آهن.
الھيار ترڪ

**الھيار ترڪ**  پاڪستان جي صوبي سنڌ جي ضلعي ٽنڊو محمد خان جي تعلقي بلڙي شاھ ڪريم جي ھڪ يونين ڪاؤنسل وارو شھر آھي. ان جو پورو نالو **يو سي 12 الھيار ترڪ** آھي. ھن يونين ڪاؤنسل ۾ چار وارڊ آھن جن مان  4 جنرل ڪائونسلر چونڊبا آھن ۽ ھڪ ضلعي ڪائونسل جو ميمبر چونڊيو آھي جيڪو ضلعي ڪائونسل ۾ يونين ڪاؤنسل جي نمائندگي ڪندو آهي. يونين ڪاؤنسل جا چيئرمين ۽ وائيس چيئرمين پڻ سڌي چونڊ ذريعي عھدو سنٻاليندا آھن. اھو ھڪ يو سي وارو ننڍڙو شھر آھي جنھن جي ٽن طرفن کان پاڻي جي ڍنڍ واقع آھي. اھو ٽنڊو محمد خان- بلڙي شاھ ڪريم روڊ تي واقع ڪپور موري کان 2 ڪلوميٽر ڏکڻ طرف واقع آهي. الھيار ترڪ ۾ ڇوڪرن ۽ ڇوڪرين جي پرائمري اسڪولن سميت ھڪ گورنمينٽ مڊل اسڪول پڻ واقع آهي. ھتي ھڪ ڊسٽرڪٽ ڪائونسل ڊسپينسري ڏينھن م ڇھ ڪلاڪ صحت جي سھولت فراهم ڪري ٿي.
ڪولاب ڍنڍ

**ڪولاب ڍنڍ** پاڪستان جي صوبي سنڌ جي ضلعي ٽنڊو محمد خان جي تعلقي بلڙي شاھ ڪريم ۾ واقع هڪ ڍنڍ جو نالو آهي. ان جي ڊيگھ 3 ڪلوميٽر ۽ ويڪر اٽڪل اڌ ڪلوميٽر آھي . اھا ڀليڏنو ساٺيو يونين ڪاؤنسل ۾ واقع آهي ۽ ان جي ڪناري تي ڀليڏنو ساٺيو واقع آهي. اھا ڍنڍ مڇيءَ جو ھڪ ذريعو آهي. ان جي جاگرافيائي بيهڪ °24 59" اوڀر لانگيٽيوڊ ۽ °27 68" اتر الٽيٽوڊ جي وچ ۾ آهي.

## حوالا
سعيد خان لنڊ

**سعيد خان لنڊ**  پاڪستان جي صوبي سنڌ جي ضلعي ٽنڊو محمد خان جي تعلقي بلڙي شاھ ڪريم جي ھڪ يونين ڪاؤنسل وارو شھر آھي. ان جو پورو نالو **يو سي 14 سعيد خان لنڊ** آھي. ھن يونين ڪاؤنسل ۾ چار وارڊ آھن جن مان  4 جنرل ڪائونسلر چونڊبا آھن ۽ ھڪ ضلعي ڪائونسل جو ميمبر چونڊيو آھي جيڪو ضلعي ڪائونسل ۾ يونين ڪاؤنسل جي نمائندگي ڪندو آهي. يونين ڪاؤنسل جا چيئرمين ۽ وائيس چيئرمين پڻ سڌي چونڊ ذريعي عھدو سنٻاليندا آھن. ھي ھڪ تمام ننڍڙو يو سي شھر آھي جيڪو ٽنڊو محمد خان- ميرپور بٺورو روڊ کان اوڀر پاسي لنڪ روڊ تي ست ڪلوميٽرن جي فاصلي تي واقع آهي. تعلقي ھيڊ ڪوارٽر بلڙي شاھ ڪريم کان  22 ڪلوميٽر پري آهي. ھن يو سي ۾  علي بخش لنڊ ۽ ملوڪ ھاليپوٽو ۽ محمد خان مگسي ڳوٺ پڻ واقع آهن.

## تعليم
ھن يو سي ۾ ڇوڪرن ۽ ڇوڪرين جي پرائمري تعليم وارن اسڪولن سان گڏوگڏ ھڪ گورنمينٽ ھاء اسڪول پڻ واقع آهي جنھن ۾ ڇوڪرن کي سيڪنڊري تعليم مھيا ڪئي وڃي ٿي. ديني تعليم لاء ھڪ مدرسو *جامعه اسلاميه باب العلوم* جي نالي سان پڻ واقع آهي 

## صحت

ھتي سرڪار پاران صحت جي سھولت لاء بيسڪ هيلٿ يونٽ ڪم ڪري پيو جيڪو 24 ڪلاڪ کليل هوندو آهي.

## صنعت
ھن شھر لڳولڳ آبادگار شگر مل واقع آهي. ان مل کي لڳائيندڙ ڪمپني جو نالو سنڌ آبادگارز شگر ملز ليميٽڊ آھي جيڪا 28 جنوري 1984ع ۾ قائم ٿي ھئي. اھا ڪمپني ڪينڊي مينيوفيڪچرنگ انڊسٽري جو حصو آهي.